turjo4nis/wikipedia-bn-dump-20250701 huggingface dataset:
ওহাইও স্টেট রুট ৬০৭

স্টেট রুট ৬০৭ (এসআর ৬০৭) ম্যাকক্যোনভ্যিল, ওহাইও কাছাকাছি একটি উত্তর-দক্ষিণ রাজপথ। মর্গান প্রদেশে ভিতরে অবস্থিত রাস্তাটি এসআর ৬০ এ শুরু হয়েছে এবং উত্তর থেকে এসআর ৭৮ এর প্রান্তের দিকে গেছে। মনসট্যারি রোড জনপদ-রক্ষণাবেক্ষণ থেকে রাষ্ট্রীয় রক্ষণাবেক্ষণের পর্যন্ত স্থানান্তর হওয়ার পরে, এসআর ৬০৭ কে ২০১১ সালে নামকরণ করা হয়েছিল। তারপর রাস্তাটি ২০১২ সালে পুনঃবাঁধানো এবং পুনঃসজ্জিত করা হয়, এবং ২৫ জুলাই, ২০১৩ সালে স্বাক্ষরিত হয়। রাস্তাটি পরের দিনে জনসাধারণের জন্য খুলে দেয়া হয়।

যাত্রাপথের বিবরণ 
এসআর ৬০৭ এর পুরোটাই কেন্দ্রীয় মরগান কাউন্টি, ওহাইও মধ্যে অবস্থিত। স্টেট রুট ম্যাকক্যোনভ্যিল কাছাকাছি এসআর ৬০এ ছেদ শুরু করেছে। এসআর ৬০৭ এর ব্যাপ্তির বেশিরভাগই উত্তরে গেছে।  এসআর ৬০৭ ওহাইও ডিপার্টমেন্ট অফ ট্রাস্নপোট (ওডিওটি) রাস্তার শুরুর কাছাকাছি কাউন্টি গ্যারেজর কাছ দিয়ে অতিক্রম করেছে। এসআর ৬০৭ মাঝামাঝি যাত্রাপথের মাধ্যমে নগরী রোড ৬৯৬ এর টি-মোড়ে মিলিত হয়েছে, যেখানে রাস্তাটি সামান্য পশ্চিম দিকে চলে গেছে। তারপর, হাক ড্রাইভ এ একটি ওহাইও আর্মি ন্যাশনাল গার্ড প্রশিক্ষণ সাইট আছে।  যাত্রাপথটি আরেকটি টি-ছেদের মাধ্যমে এসআর ৭৮ এর প্রান্ত দিয়ে উত্তর পর্যন্ত চলে গেছে। যাত্রাপথটির বেশিরভাগই বন ও ছোট পাহাড়ের মধ্য দিয়ে গেছে। ২০১২ সালে, ওডিওটি এর হিসাবে ম্যগোভেরন লেনের দক্ষিণ দিয়ে ১,৯৭৫ টি যানবাহন চলাচল করত। এটাকে বছরের যে কোন গড় দিনের ট্রাফিক ভলিউমের পরিমান, বার্ষিক গড় দৈনিক ট্রাফিক(এএডিটি) পদে প্রকাশ করা হয়।  এসআর ৬০৭ এর কোন অংশকেই ন্যাশনাল হাইওয়ে সিস্টেম মধ্যে অন্তর্ভুক্ত করা হয়নি, যাত্রাপথের ব্যবস্থা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বিবেচিত হয়।

ইতিহাস 
মনসট্যারি রোডের (টাউনশিপ রোড ২০৯) উন্নয়ন পরিকল্পনা ২০০৩ সালে শুরু হয়।  সেই সময়, $৩.৮ মিলিয়ন অর্থ রাষ্ট্রীয় তহবিলে প্রকল্পের জন্য বরাদ্দ হয়েছিল, তবে ওহাইও ডিপার্টমেন্ট অফ ট্রাস্নপোট (ওডিওটি) ২০০৫ সাল পর্যন্ত অর্থ গ্রহণ করেনি। ২০০৭ সালে, বরাদ্দকৃত অর্থের অধিকাংশই প্রাথমিক ইঞ্জিনিয়ারিং এবং পরিকল্পনায় ব্যয় হয়েছিল।  অর্থ ছাড়া, মর্গান টাউনশিপ কর্মকর্তারা রাস্তা আপগ্রেড করার চেষ্টা করেনি এবং ওডিওটি স্থানীয় রাস্তার টাকা খরচের উপর থেকে নিষেধাজ্ঞা জারি করে। ২০১১ সালে, উপ-পরিচালক স্টিভ উইলিয়ামস টাউনশিপ রাস্তাকে একটি রাষ্ট্রীয় রাস্তা হিসাবে তৈরির একটি নতুন পরিকল্পনা করেন এবং মর্গান টাউনশিপের কর্মকর্তারা রাস্তাকে ওডিওটি তে স্থানান্তরিত করে।

মনসট্যারি রোড এসআর ৬০ এর ০.৭ মাইল (১.১ কিমি) উত্তরে এবং এপ্রিল ২০১২ সালে এসআর ৭৮ এর ০.৪ মাইল (০.৬৪ কিলোমিটার) দক্ষিণে, নয় মাস ধরে বন্ধ ছিল। রাস্তাটি পূনঃবিন্যস্ত এবং পূনঃপৃ্ষ্টতলের কাজ করা হয়েছিল এবং এটার খরচ প্রায় $১.৫ মিলিয়ন মার্কিন ডলার ছিল।  এছাড়াও রাস্তাটি এসআর ৭৮ এর সাথে উত্তর প্রান্তকে প্রশস্ত করা হয়েছিল। জুলাই ২৫, ২০১৩ তে, ওডিওটি রাস্তার নিদশনস্বরূপ স্টেট রুট নির্মাণ করে। পরদিন, উইলিয়ামস মনসট্যারি রোডকে স্টেট রুট ৬০৭ এ আপগ্রেডের ঘোষণা দেয় এবং রাস্তাটি পুনরায় খুলে দেয়া হয়।

প্রধান ছেদ

তথ্যসূত্র 

ওহাইও অঙ্গরাজ্যের মহাসড়ক
ওডভার মুনক্সগার্ড পার্ক

ওডভার মুনক্সগার্ড পার্ক রাজশাহী শহরে অবস্থিত একটি উন্মুক্ত বিনোদন কেন্দ্র। পদ্মা নদীর পাশে অবস্থিত হওয়ায় এটি পদ্মা গার্ডেন নামেও পরিচিত।

অবস্থান 
রাজশাহীর জিরো পয়েন্ট হতে ২ মিনিট দক্ষিণ দিকে হাঁটলেই পাওয়া যাবে এই পার্কের প্রধান প্রবেশ পথ। এখানে বেশ কয়েকটি রেস্তোরা আছে দর্শনার্থীদের জন্য।

অবকাঠামো 
রাজশাহী সিটি কর্পোরেশন এর ব্যবস্থাপনায় এখানে গড়ে তোলা হয়েছে বেশ কিছু মনোরম স্থান। দর্শনার্থীদের জন্য এখানে ওয়াইফাই ইন্টারনেট সুবিধা রয়েছে। এছাড়াও বিভিন্ন সামাজিক সংগঠন এখানে তাদের অনুষ্ঠান করার জন্য মুক্ত মঞ্চ ব্যববহার করতে পারে।

ছবিঘর

আরো দেখুন 
 ভুবনমোহন পার্ক
 পুঠিয়া রাজবাড়ী
 রহনপুর অষ্টভূজি ইমারত
 ছোট সোনা মসজিদ

তথ্যসূত্র 

রাজশাহী জেলার দর্শনীয় স্থান
আসহার জাইদি

সৈয়দ আসহার আহমেদ জাইদি () (জন্ম: ১৩ জুলাই ১৯৮১ করাচি, পাকিস্তান) হলেন একজন পাকিস্তানি প্রথম শ্রেণীর ক্রিকেটার। জাইদি পূর্বে ইসলামাবাদ ক্রিকেট এসোসিয়েশন এবং সাসেক্স কাউন্টি ক্রিকেট ক্লাব হয়ে খেলেছেন। বর্তমানে তিনি পাকিস্তান এ ক্রিকেট দলের হয়ে একজন বা-হাতি ব্যাটসম্যান হিসেবে প্রতিনিধিত্ব করছেন। তিনি ২০০৯ মৌসুমের জন্য যুক্তরাজ্যের ক্লাব উড লেন সিসির সাথে গ্রাউন্ডসম্যান হিসেবে একটি পেশাদারী চুক্তিনামায় স্বাক্ষর করেন; যেখানে তিনি নর্থ স্টাফ অ্যান্ড সাউথ চেশায়ার লিগের হয়ে খেলেছেন।

জাইদি ২০১৩ সালে সাসেক্সের হয়ে বিনা-চুক্তিতে ২টি মৌসুমের জন্য প্রথম শ্রেণীর ক্রিকেটে প্রতিনিধিত্ব করেন। পরবর্তীতে মৌসুমের শেষে সাসেক্স জাইদির সাথে দুই বছরের জন্য ক্লাবে খেলার জন্য চুক্তিনামায় স্বাক্ষর করেন। ২০১৫ মৌসুমে তিনি সাসেক্সের সাথে চুক্তিনামায় মেয়াদ শেষ করে অব্যহতি নেন।

২০১৫ বাংলাদেশ প্রিমিয়ার লিগ 
জাইদি ২০১৫ বাংলাদেশ প্রিমিয়ার লিগ কুমিল্লা ভিক্টোরিয়ানস দলের হয়ে প্রাথমিকভাবে নির্বাচিত হন।

আরো দেখুন 
 সাকিব আল হাসান
 মোহাম্মাদ আমির

তথ্যসূত্র

বহিঃসংযোগ 
 
 

১৯৮১-এ জন্ম
জীবিত ব্যক্তি
করাচি থেকে আগত ক্রিকেটার
ইসলামাবাদের ক্রিকেটার
মুহাজির ব্যক্তি
পাকিস্তানি ক্রিকেটার
পাকিস্তানি জাইদি
রাওয়ালপিন্ডির ক্রিকেটার
ফেডারেল অঞ্চলের ক্রিকেটার
রাওয়ালপিন্ডি র‌্যামসের ক্রিকেটার
ইসলামাবাদ লিওপার্ডসের ক্রিকেটার
পাকিস্তান টেলিযোগাযোগ কোম্পানির ক্রিকেটার
সাসেক্সের ক্রিকেটার
এসেক্সের ক্রিকেটার
খান রিসার্চ ল্যাবরেটরিজের ক্রিকেটার
ফেডারেল এরিয়াজের ক্রিকেটার
রাওয়ালপিন্ডি রামসের ক্রিকেটার
পাকিস্তান টেলিকমিউনিকেশন কোম্পানি লিমিটেডের ক্রিকেটার
ইসনা আশারিয়া
ইসলামাবাদ ইউনাইটেডের ক্রিকেটার
কুমিল্লা ভিক্টোরিয়ান্সের ক্রিকেটার
গাজী ট্যাঙ্কের ক্রিকেটার
লিজেন্ডস অব রূপগঞ্জের ক্রিকেটার
কলাবাগান ক্রিকেট একাডেমির ক্রিকেটার
পাকিস্তানি শিয়া মুসলিম
সামার রে

ড্যানিয়েল লুইস মইনেট (, ; জন্ম: ২৮ নভেম্বর ১৯৮৩) হলেন একজন মার্কিন পেশাদার কুস্তিগির, মডেল, অভিনেত্রী এবং প্রাক্তন আমেরিকান ফুটবল খেলোয়াড়। তিনি ডাব্লিউডাব্লিউইতে সামার রে নামে কুস্তি করার জন্য সুপরিচিত। তিনি আপাতবাস্তব টেলিভিশন অনুষ্ঠান টোটাল ডিভাসের দ্বিতীয় এবং তৃতীয় মৌসুমের প্রধান চরিত্রেই অভিনয় করেছেন। ডাব্লিউডাব্লিউইতে যোগদানের আগে মইনেট লিঞ্জারি ফুটবল লিগে শিকাগো ব্লিসের হয়ে খেলেছেন।

প্রারম্ভিক জীবন
মইনেট ১৯৮৩ সালের ২৮শে নভেম্বর তারিখে মার্কিন যুক্তরাষ্ট্রেইর নিউ ইয়র্কের ম্যানহাসেটে জন্মগ্রহণ করেছেন। তার বাবা ফরাসি এবং মা ব্রিটিশ বংশোদ্ভূত ছিলেন। তিনি মার্কিন যুক্তরাষ্ট্রেইর নর্থ ক্যারোলাইনার র‍্যালিতে তার শৈশব অতিবাহিত করেছেন এবং এনলো হাই স্কুল এবং নর্থ ক্যারোলাইনা ইউনিভার্সিটি হতে পড়াশোনা সম্পন্ন করেছেন, যেখানে তিনি আলফা ডেল্টা পাই সোরিটির সদস্য ছিলেন।

ফুটবল জীবন
মইনেট ২০০৮ সাল হতে ২০১১ সাল পর্যন্ত লিঞ্জারি ফুটবল লিগে শিকাগো ব্লিসের হয়ে খেলেছেন। শিকাগো ব্লিসে তিনি একজন কোয়ার্টারব্যাক হিসেবে খেলেছেন এবং দলের অধিনায়ক ছিলেন। ২০১১ সালের ৩০শে জুন তারিখে, মইনেট কানাডার অন্টারিওর হ্যামিল্টনের কোপস কলিসিয়ামে এলএফএল অল স্টার ম্যাচে অংশগ্রহণ করেছিলেন, যা এলএফএল-এ তার সর্বশেষ খেলা ছিল। উক্ত ম্যাচে অংশগ্রহণকারী শিকাগো ব্লিসের দুইজন খেলোয়াড়ের মধ্যে তিনি একজন ছিলেন।

WWE তে প্রত্যাবর্তন 
SmackDown পর্বে দীর্ঘ পাঁচ বছরের অনুপস্থিতির পর ২১ জানুয়ারী, ২০২২ সামাররে টেলিভিশনের পর্দায় উপস্থিত হয়েছিলেন। তিনি ২০২২ সালের রয়্যাল রাম্বলে নাটালিয়াকে আক্রমণ করতে গিয়ে ২৩ নম্বর স্থানে তার ইন-রিং প্রত্যাবর্তন করেছিলেন কিন্তু তিনি বাদ পড়ে যান। পরবর্তীতে, তিনি স্টেফানি ম্যাকমোহন কর্তৃক আয়োজিত রেসেলম্যানিয়া ৩৮ প্রি-শো পার্টিতেও যোগ দেন।

অভিনয়ের তালিকা

চলচ্চিত্র

টেলিভিশন

তথ্যসূত্র

বহিঃসংযোগ

 
 
 
 
 
 

জীবিত ব্যক্তি
১৯৮৩-এ জন্ম
মার্কিন নারী পেশাদার কুস্তিগির
নিউ ইয়র্কের (রাজ্য) পেশাদার কুস্তিগির
পেশাদার কুস্তি ম্যানেজার ও খানসামা
ফরাসি বংশোদ্ভূত মার্কিন ব্যক্তি
ব্রিটিশ বংশোদ্ভূত মার্কিন ব্যক্তি
২১শ শতাব্দীর মার্কিন নারী
২১শ শতাব্দীর মার্কিন পেশাদার কুস্তিগির
বেকি লিঞ্চ

রেবেকা কুইন (জন্ম ৩০ জানুয়ারি ১৯৮৭) হলেন একজন আইরিশ পেশাদারি কুস্তিগির। সে বর্তমানে ডাব্লিউডাব্লিউই এর সাথে চুক্তিবদ্ধ আছেন, সেখানে সে বেকি লিঞ্চ হিসেবে কুস্তি লড়েন। সে রেবেকা কুইন হিসেবে স্বাধীনভাবে কুস্তি কর্মজীবন শুরু করেন। রেবেকা ২০০২ সালের জানুয়ারি মাসে ফেরগাল ডেভিট এবং পল ট্রেসির কাজ পেশাদারি কুস্তির প্রশিক্ষণ গ্রহণ শুরু করে। তার পাঁচ মাস পর তার অভিষেক হয়। প্রথম দিকে রেবেকা আয়ারল্যান্ডে কাজ শুরু করে এবং মাঝেমাঝে তার ভাইয়ের সাথে দল গঠন করে।

ব্যক্তিগত জীবন
জানুয়ারী ২০১৯ সালে রেবেকা কুইন তার সহ পেশাদার কুস্তিগির কলবি লোপেজের সাথে ডেটিং শুরু করেন, যিনি সেথ রলিন্স নামে বেশি পরিচিত। কয়েক মাস জল্পনা-কল্পনার পর এপ্রিল মাসে তাদের সম্পর্ক প্রকাশ্যে আসে। এই দম্পতি ২০১৯ সালের আগস্টে বাগদান করেন। তাদের মেয়ের জন্ম হয় ২০২০ সালের ডিসেম্বরে। রেবেকা কুইন এবং কলবি লোপেজ ২৯ জুন ২০২১ সালে বিয়ে করেন। কুইনের বাবা কেন ২০২১ সালের মার্চ মাসে মারা যান।

১৮ মার্চ, ২০২৪-এ, কুইন ঘোষণা করেছিলেন যে তিনি মার্কিন নাগরিক হয়েছেন।

ট্রেডমার্ক বিরোধ
২০১৯ সালের সেপ্টেম্বরে, রিক ফ্লেয়ার ডাব্লিউডাব্লিউই এর বিরুদ্ধে আইনি ব্যবস্থা নেওয়ার হুমকি দেন এবং দ্য ম্যান শব্দটির জন্য একটি ট্রেডমার্ক দাখিল করেন, যা বেকি লিঞ্চের ডাকনাম হিসেবে ব্যবহৃত হচ্ছিল। আইনি পদক্ষেপের হুমকি রিক ফ্লেয়ার এবং তার মেয়ে শার্লট ফ্লেয়ারের মধ্যে ফাটল সৃষ্টি করেছিল, যিনি সেই সময়ে লিঞ্চের অনস্ক্রিন নেমেসিস ছিলেন। বেকি রিক ফ্লেয়ারকে পছন্দ করে এবং সম্মান করে বলে দাবি করে কর্মের প্রতি প্রতিক্রিয়া জানায়। রিক ফ্লেয়ার ২০২০ সালের মে মাসে দ্য ম্যান ডাকনাম এবং গিমিকের অধিকারগুলি ডাব্লিউডাব্লিউই-তে হস্তান্তর করেছিলেন। স্থানান্তরের শর্তাবলী অপ্রকাশিত ছিল। রিক ফ্লেয়ার ২০২১ সালে বেকির সাথে দ্বন্দ্ব শুরু করেন, তার সুস্পষ্ট অনুমতি ছাড়াই এই শব্দটি ব্যবহার করার অভিযোগ তোলেন, কিন্তু ২০২৩ সালের জানুয়ারিতে তিনি তার কাছে ক্ষমা চাইলে তাদের বিরোধের সমাধান হয়।

পেশাদার কুস্তি শৈলী
বেকি লিঞ্চ একটি ফুজিওয়ারা আর্মবার ব্যবহার করে, যাকে বলা হয় "ডিস-আর্ম-হার", এবং একটি পাম্পহ্যান্ডেল সাইড স্ল্যাম, যাকে ম্যানহ্যান্ডেল স্ল্যাম বলা হয়।

তথ্যসূত্র

বহিঃসংযোগ

 
 
 
 

১৯৮৭-এ জন্ম
জীবিত ব্যক্তি
আইরিশ মহিলা পেশাদার কুস্তিগির
২১শ শতাব্দীর আয়ারল্যান্ডীয় অভিনেত্রী
কলম্বিয়া কলেজ শিকাগোর প্রাক্তন শিক্ষার্থী
প্রবাসী পেশাদার কুস্তিগির
এনএক্সটি উইমেন্স চ্যাম্পিয়ন
রয়্যাল রাম্বল বিজয়ী
ডাব্লিউডাব্লিউই উইমেন্স ওয়ার্ল্ড চ্যাম্পিয়ন
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
ডাব্লিউডাব্লিউই উইমেন্স চ্যাম্পিয়ন
ডাব্লিউডাব্লিউই উইমেন্স ট্যাগ টিম চ্যাম্পিয়ন
২১শ শতাব্দীর মহিলা পেশাদার কুস্তিগির
মহিলা বিশ্ব চ্যাম্পিয়ন (ডাব্লিউডাব্লিউই)
ডাব্লিউডাব্লিউই কুস্তিগীর
মার্কিন যুক্তরাষ্ট্রের নাগরিকীকৃত নাগরিক
আইরিশ বংশোদ্ভূত মার্কিন ব্যক্তি
র‍্যাংগস গ্রুপ

র‍্যাংগস গ্রুপ বাংলাদেশের অন্যতম বৃহত্তম শিল্পপ্রতিষ্ঠান। এই সমষ্টির অধীনে থাকা শিল্পের মধ্যে রয়েছে অটোমোবাইল, ইলেকট্রনিক্স, রিয়েল এস্টেট, শিপিং, ফার্মাসিউটিক্যালস ইত্যাদি। জাকিয়া রউফ চৌধুরী বর্তমানে র‍্যাংগস গ্রুপ এবং ব্যাংক এশিয়া লিমিটেডের পরিচালক।

এটি মাহিন্দ্রা, মার্সিডিজ বেঞ্জ, মিতসুবিশি, মরিস, সনি, তোশিবা ইত্যাদির অফিসিয়াল ডিলার। কোম্পানিটি র‍্যাংকসটেল এরও মালিক।

ইতিহাস
২০০০ সালে গ্রুপটি কর্তৃক র‍্যাংকস অ্যাগ্রো বায়োটেক প্রতিষ্ঠিত হয়। ২০০৩ সালে র‍্যাংগস ফার্মাসিউটিক্যালস লিমিটেড প্রতিষ্ঠিত হয়। ২০০৮ সালে র‍্যাংগস রিয়েল এস্টেট লিমিটেড প্রতিষ্ঠিত হয় এবং এর মাধ্যমে গ্রুপটি রিয়েল এস্টেট ব্যবসায় নামে। ২০০৯ সালে ফার্মাসিউটিক্যাল শিল্পের জন্য পলিমার এবং প্লাস্টিকের বোতল তৈরির জন্য জেস্ট পলিমার লিমিটেড প্রতিষ্ঠিত হয়। ২০২২ সালের ১২ ফেব্রুয়ারি র‍্যাংগস গ্রুপের প্রতিষ্ঠাতা আকতার হুসাইন মারা যান।

উপ-প্রতিষ্ঠান
 ব্যাংক এশিয়া লিমিটেড
 রিলায়েন্স ইন্স্যুরেন্স লিমিটেড
 দোলনচাপা এক্সপ্রেস লিমিটেড
 সি রিসোর্চ লিমিটেড
 জেন ন্যাচারাল লিমিটেড
 শিল্ড সিকিউরিটি সার্ভিস লিমিটেড
 র‍্যাংগস মোটরস লিমিটেড
 র‍্যাঙ্ক কমার্শিয়াল ভেহিকেল লিমিটেড
 র‍্যাঙ্ক মোটরস ওয়ার্কশপ লিমিটেড
 জেডআরসি ইঞ্জিনিয়ারিং অ্যান্ড অটোমোবাইলস লিমিটেড
 মেট্রো ফয়েলস লিমিটেড
 র‍্যাংগস ফার্মাসিউটিক্যালস লিমিটেড
 জেস্ট পলিমার লিমিটেড
 র‍্যাঙ্ক কনস্ট্রাকশন লিমিটেড
 র‍্যাঙ্ক এগ্রো বায়োটেক লিমিটেড
 র‍্যাঙ্ক পাওয়ারটেক লিমিটেড
 র‍্যাঙ্ক রিয়েল এস্টেট লিমিটেড
 র‍্যাঙ্ক ইন্টেরিয়রস লিমিটেড
 র‍্যাঙ্কস ফুড অ্যান্ড বেভারেজ লিমিটেড

তথ্যসূত্র

বহিঃসংযোগ 
 র‌্যাংগস গ্রুপের কর্পোরেট

বাংলাদেশের কোম্পানি
বাংলাদেশের আবাসন কোম্পানি
বাংলাদেশের সম্মিলিত কোম্পানি
১৯৭৯-এ বাংলাদেশে প্রতিষ্ঠিত
ঢাকা ভিত্তিক কোম্পানি
নসরুল হামিদ

নসরুল হামিদ (বিপু) (জন্ম: ১৩ নভেম্বর ১৯৬৪) একজন বাংলাদেশী রাজনীতিবিদ ও সাবেক সংসদ সদস্য যিনি আওয়ামী লীগ সরকারের পতনের পূর্বে বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ আওয়ামী লীগের একজন সদস্য এবং তিনি তার নির্বাচনী এলাকা ঢাকা-৩ (কেরানীগঞ্জ) থেকে পরপর চারবার সংসদ সদস্য নির্বাচিত হন। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে ঢাকা-৩ আসন থেকে তিনি বিপুল ভোটে জয়লাভ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

শিক্ষা জীবন
নসরুল হামিদ ঢাকা বিশ্ববিদ্যালয় থেকে স্নাতক ডিগ্রী অর্জন করেন।

রাজনৈতিক জীবন
নসরুল হামিদ তরুণ বয়স থেকেই রাজনীতিতে জড়িয়ে পড়েন। তিনি বাংলাদেশ আওয়ামী লীগের তৃণমুল পর্যায় থেকে আস্তে আস্তে সাংগঠনিক পদ্ধতিতে আজকের এই পর্যায়ে এসেছেন। তিনি ১৯৯৪ থেকে ২০০১ সাল পর্যন্ত কেরানীগঞ্জ উপজেলা আওয়ামী লীগের সম্পাদক ছিলেন। ১৯৯৭ সালে তিনি বাংলাদেশ আওয়ামী যুবলীগের সহকারী সেক্রেটারী নির্বাচিত হন এবং ১২ বছর এই দায়িত্ব পালন করেন। তিনি ২০০১ থেকে ২০১৩ সাল পর্যন্ত ঢাকা জেলা আওয়ামী লীগের সহ-সভাপতি ছিলেন। ঢাকা-৩ আসন থেকে নবম জাতীয় নির্বাচনে জয়ী হওয়ার পর তিনি প্রথমবারের মত সংসদ সদদ্য হন। ২০১৪, ২০১৮  এবং ২০২৪ সালে তিনি দ্বিতীয়, তৃতীয় এবং চতুর্থবারের মত সংসদ সদস্য  নির্বাচিত হন। ২০১৪ সাল থেকে টানা দুইবার বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রীর দায়িত্ব পান এবং তা সফলভাবে সম্পন্ন করেন। তিনি ২০২৪ সালের ১১ জানুয়ারি, নবগঠিত বাংলাদেশ সরকারের বিদ্যুৎ বিভাগের প্রতিমন্ত্রী হিসেবে শপথ গ্রহণ করেন।

রাজনৈতিক কর্মকাণ্ডের পাশাপাশি নসরুল হামিদ একজন ব্যবসায়ী, সংগঠক। তিনি হামিদ গ্রুপের চেয়ারম্যান হিসেবে দায়িত্বরত আছেন। তিনি রিহ্যাব-এর সাবেক সভাপতি এবং আবাহনী স্পোর্টিং ক্লাবের পরিচালক হিসেবে দায়িত্ব পালন করেছেন। তিনি আওয়ামী লীগের গবেষণা শাখা সিআরআই (সেন্টার ফর রিসার্চ অ্যান্ড ইনফরমেশন)-এর একজন ট্রাস্টি।

ব্যক্তিগত জীবন
নসরুল হামিদের জন্ম রাজনৈতিক পরিবারে। তার পিতা প্রয়াত অধ্যাপক হামিদুর রহমান মুক্তিযুদ্ধের আগে আওয়ামী লীগের কোষাধ্যক্ষ হিসেবে দায়িত্ব পালন করেছেন এবং পরবর্তীতে সংসদ সদস্য নির্বাচিত হয়েছিলেন। তিনি বঙ্গবন্ধু শেখ মুজিবুর রহমান এর খুব কাছের সহযোগী হিসেবে পরিচিত ছিলেন। নসরুল হামিদের মা হাসনা হামিদও আওয়ামী লীগের সক্রিয় রাজনীতিতে অংশ নিয়েছিলেন।

তথ্যসূত্র

জীবিত ব্যক্তি
১৯৬৪-এ জন্ম
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
শেখ হাসিনার তৃতীয় মন্ত্রিসভার সদস্য
ঢাকা বিশ্ববিদ্যালয়ের প্রাক্তন শিক্ষার্থী
বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)
শেখ হাসিনার পঞ্চম মন্ত্রিসভার সদস্য
রহনপুর ইউসুফ আলী সরকারি কলেজ

রহনপুর ইউসুফ আলী কলেজ বাংলাদেশের উত্তর-পশ্চিম সীমান্তের সুপ্রাচীন বরেন্দ্র জনপদ রহনপুরের একটি উচ্চমাধ্যমিক ও স্নাতক কলেজ যা ১৯৬৭ খ্রিষ্টাব্দে প্রতিষ্ঠিত হয়েছে।

প্রতিষ্ঠা ও নামকরণ
এই বিদ্যায়তনের প্রতিষ্ঠাতা ভোলাহাট উপজেলার দানবীর মোঃ ইউসুফ আলী মহাজন। ১৯৬৭ খ্রি. তিনি এককালীন ৫০,০০০/- টাকা দান করলে তার নামে রহনপুর ইউসুফ কলেজ নামকরণ করা হয়। পরবর্তীতে কলেজটি সরকারি কলেজে রূপান্তর হলে নাম হয় রহনপুর সরকারি ইউসুফ আলী কলেজ।

অবস্থান
গোমস্তাপুর উপজেলার প্রাণকেন্দ্র রহনপুর থেকে ১ কি.মি. দূরত্বে এবং প্রধান সড়কের পার্শ্বে প্রায় ২৩ বিঘা জমির উপরে প্রাকৃতিক ও মনোরম পরিবেশে কলেজটির অবস্থান।

ভবনসমূহ
শহীদ এ.এইচ.এম কামরুজ্জামান একাডেমিক ভবন, কাজী জালালউদ্দিন বিজ্ঞান ভবন, আফতাব উদ্দিন কলা ভবন, দুইটি অনার্স ভবন, শিক্ষা দানের জন্য প্রয়োজনী শ্রেনী কক্ষ সহ ৫টি একাডেমিক ভবন, ৮টি বিজ্ঞান গবেষণাগার, একটি কেন্দ্রীয় লাইব্রেরী ৫টি অনার্স সেমিনার লাইব্রেরী, শিক্ষক বিনোদন কক্ষ, ছাত্র/ ছাত্রীর জন্য পৃথক বিনোদন কক্ষ, একটি ছাত্রাবাস, সুবিশাল অডিটোরিয়াম, কেন্দ্রীয় জামে মসজিদ, ২৩টি দোকান ঘর সহ মার্কেট ভবন, বিশাল খেলার মাঠ, প্রশাসনিক কাজের জন্য পৃথক অফিস কক্ষ সহ প্রয়োজনীয় সুযোগ সুবিধা সংবলিত অবকাঠামো রয়েছে।

বর্তমান অনুষদ ও বিভাগসমূহ
এ প্রতিষ্ঠানে বর্তমানে উচ্চ মাধ্যমিক পর্যায়ে ২৩ টি, ডিগ্রি পাশ কোর্সে ১৮টি ও অনার্স কোর্সে ৫টি বিষয় চালু রয়েছে। বর্তমানে কলেজটিতে অধ্যায়নরত ছাত্র-ছাত্রীর সংখ্যা প্রায় ৪ হাজার।

তথ্যসূত্র

রহনপুর
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
চাঁপাইনবাবগঞ্জ জেলার মহাবিদ্যালয়
কলকাতা উচ্চ আদালত

কলকাতা উচ্চ আদালত বা কলকাতা হাইকোর্ট (ইংরেজি: Calcutta High Court) ভারতের প্রাচীনতম হাইকোর্ট। ১৮৬১ সালের হাইকোর্ট আইন বলে ১৮৬২ সালের ১ জুলাই কলকাতা হাইকোর্ট স্থাপিত হয়। সেই সময় এই হাইকোর্টের নাম ছিল হাই কোর্ট অফ জুডিকেচার অ্যাট ফোর্ট উইলিয়াম। বর্তমানে সমগ্র পশ্চিমবঙ্গ রাজ্য ও কেন্দ্রশাসিত অঞ্চল আন্দামান ও নিকোবর দ্বীপপুঞ্জ কলকাতা হাইকোর্টের অধিকারক্ষেত্রের অন্তর্গত। আন্দামান ও নিকোবরের রাজধানী পোর্ট ব্লেয়ারে কলকাতা হাইকোর্টের একটি সার্কিট বেঞ্চ আছে। কলকাতা শহরের সাম্মানিক নাগরিক শেরিফের ঐতিহ্যবাহী দপ্তরটি এই আদালতের ভেতরে অবস্থিত।

স্থাপত্যশৈলী 
হাইকোর্ট ভবনটি ইউরোপীয় গঠনশৈলীর গথিক স্থাপত্যবিশিষ্ট বেলজিয়ামের ইপ্রেস ক্লথ হলের আদলে নির্মিত। উল্লেখ্য, প্রথম বিশ্বযুদ্ধে ক্লথ হল ক্ষতিগ্রস্ত হলে সেটি পুনর্নির্মাণের জন্য ওই শহরের মেয়র কলকাতা থেকে এক সেট প্ল্যান চেয়ে পাঠিয়েছিলেন। ১৮৬৪ সালের মার্চ মাসে ভবনটির ভিত্তিপ্রস্তর স্থাপিত হয়। নির্মাণকার্য শেষ হতে সময় লেগেছিল আট বছর। এই ভবনে একটি ১৮০ ফুট উঁচু টাওয়ার আছে। হাইকোর্ট ভবনের নকশাটি বেশ জটিল। এই প্রসঙ্গে রথীন মিত্র লিখেছেন:

একটা চতুষ্কোণীর চারধারে অবস্থিত একটি আয়তাকার স্থাপত্য। ভেতরে অনেকগুলি বিচার কক্ষ, অন্যান্য ঘর। ছাদের সঙ্গে লোহার একটি সুন্দর গম্বুজ আছে, যা ভেতরের গরম হাওয়া টেনে বের করে নিয়ে বাহিরে পাঠিয়ে দিতে পারে। বাড়ির ভেতরের বাতাস হয়ে যায় নির্মল ঠান্ডা। চারিদিকে সুন্দর বাগান, ফোয়ারা।

পরবর্তী পর্যায়ে স্থান সঙ্কুলান না হওয়ায় ১৯১০ খ্রিস্টাব্দে উত্তর দিকে নতুন করে এর সংলগ্ন আরও একটি ভবন নির্মাণ করা হয় এবং পরবর্তী ১৯৭০ খ্রিস্টাব্দে দক্ষিণ দিকে হাইকোর্ট ভবনের বর্তমান স্থাপত্যের সঙ্গে সমতা রেখে আর একটি নতুন ভবন নির্মাণ করা হয়েছে। চতুর্ভুজাকার এই হাইকোর্ট ভবন দৈর্ঘ্যে ৪২০ ফুট এবং প্রস্থে ৩০০ ফুট।

বিচারপতিগণ 
১৮৬২ সালে স্যার বার্নেস পিকক কলকাতা হাইকোর্টের প্রথম প্রধান বিচারপতি নিযুক্ত হন। হাইকোর্টের প্রথম ভারতীয় বিচারক ছিলেন শম্ভুনাথ পণ্ডিত। হাইকোর্টের প্রথম ভারতীয় প্রধান বিচারপতি ছিলেন রমেশ চন্দ্র মিত্র এবং প্রথম পূর্ণ মেয়াদের ভারতীয় প্রধান বিচারপতি ছিলেন ফণিভূষণ চক্রবর্তী। হাইকোর্টের দীর্ঘতম মেয়াদের প্রধান বিচারপতি ছিলেন শংকরপ্রসাদ মিত্র। কলকাতা হাইকোর্টের বর্তমান প্রধান বিচারপতি প্রকাশ শ্রীবাস্তব।

প্রধান বিচারপতি্গণের তালিকা

পাদটীকা

তথ্যসূত্র 
 Jurisdiction and Seats of Indian High Courts
 Judge strength in High Courts increased

বহিঃসংযোগ 

 Calcutta High Court official website

 
কলকাতার দর্শনীয় স্থান
কলকাতার ভবন ও স্থাপনা
ভারতের উচ্চ আদালত
১৮৬২-এ ভারতে প্রতিষ্ঠিত
কলকাতা ভিত্তিক সংগঠন
ভারতের আইনি ইতিহাস
ভারতের বিচার বিভাগ
কেরোসিন

কেরোসিন বা ল্যাম্প অয়েল হল একধরনের দাহ্য হাইড্রোকার্বন গোত্রের তরল, যা শিল্পক্ষেত্র এবং গৃহস্থালীতে জ্বালানি হিসেবে বহুলব্যবহৃত। এই নামটি গ্রীক:κηρός (keros) থেকে উদ্ভূত, যার অর্থ মোম। সাধারণ ট্রেডমার্ক হিসাবে প্রচলিত হবার আগে আব্রাহাম গেনসার নামে একজন ব্যক্তি ১৮৫৪ সালে এই নামটি ট্রেডমার্ক হিসাবে রেজিষ্ট্রী করেন। এর দহন তাপ ৩০০-৩৫০ ডিগ্রি সেলসিয়াস। কেরোসিন প্রকৃত পক্ষে বর্ণহীণ, কিন্তু এরোমেটিক্সের উপস্থিতির জন্য এর বর্ণ পাওয়া যায়। কেরোসিন যেহেতু তরল হাইড্রোকার্বন,সুতরাং এটি তড়িৎ পরিবহন করতে পারে না। এজন্য একে তড়িৎ অবিশ্লেষ্য পদার্থ বলে।

কেরোসিন ব্যাপকভাবে বিমানের জেট ইঞ্জিন (জেট ফুয়েল) এবং সেইসাথে কিছু রকেট ইঞ্জিনে আরপি-১ নামক অত্যন্ত পরিমার্জিত আকারে ব্যবহৃত হয়। এটি সাধারণত রান্না এবং আলো জ্বালানী হিসাবে এবং পোয়ের মতো আগুনের খেলনাগুলিতে ব্যবহৃত হয়। এশিয়ার কিছু অংশে, কেরোসিন কখনও কখনও ছোট আউটবোর্ড মোটর বা এমনকি মোটরসাইকেলের জ্বালানী হিসাবে ব্যবহৃত হয়। ২০২৩ সালের জুলাই পর্যন্ত সমস্ত উদ্দেশ্যে বিশ্বের মোট কেরোসিন ব্যবহার প্রতিদিন প্রায় ৫,৫০০,০০০ ব্যারেলের সমান।

তথ্যসূত্র

জ্বালানি
পিচ্ছিলকারক
অ্যালকেন
মার্কিন উদ্ভাবন
কানাডীয় উদ্ভাবন
চীনা উদ্ভাবন
তরল জ্বালানি
ইরানি উদ্ভাবন
পেট্রোলিয়াম পণ্য
পোলীয় উদ্ভাবন
স্কটল্যান্ডীয় উদ্ভাবন
মেরিও মিউটিস

মেরিও মিউটিস (জন্ম ১৯৪৭) হলো চিলির প্রগতিশীল রক্-লোক ব্যান্ড লস জায়ভাস-এর গুরুগম্ভীর গীতবাদ্যকর।

নমুনা

১৯৪৭-এ জন্ম
জীবিত ব্যক্তি
পুরুষ বেস গিটারবাদক
হৃদয়ে মাটি ও মানুষ

হৃদয়ে মাটি ও মানুষ হল বাংলাদেশের বেসরকারি টেলিভিশন চ্যানেল আইয়ে সম্প্রচারিত শাইখ সিরাজ প্রযোজিত, উপস্থাপিত ও পরিচালিত একটি কৃষিবিষয়ক টিভি ধারাবাহিক অনুষ্ঠান, যা ২০০৪ সালের একুশে ফেব্রুয়ারি থেকে প্রতি শনিবার রাত ৯টা ৫০মিনিটে সাপ্তাহিক সম্প্রচার শুরু করে। এটি বাংলাদেশের বেসরকারি টেলিভিশন অনুষ্ঠানসমূহের মধ্যে অন্যতম জনপ্রিয় অনুষ্ঠান একটি যা বাংলাদেশের গ্রামীণ কৃষিব্যবস্থা ও কৃষক জীবনকে তুলে ধরেছে। দেশের পাশাপাশি দেশের বাইরে থেকেও অনুষ্ঠানটি বিভিন্ন কৃষিবিষয়ক তথ্য সংগ্রহ করে সম্প্রচার করে। ২০১৫ সালের একুশে ফেব্রুয়ারি অনুষ্ঠানটি ১২ বছরে পদার্পণ করে।

উপঅনুষ্ঠান

কৃষকের ঈদ আনন্দ 
শাইখ সিরাজ কর্তৃক উপস্থাপিত ঈদের পরের দিন বিকেলে কৃষকদের খেলার অনুষ্ঠান কৃষকের ঈদ আনন্দ। ঈদে গ্রামীণ জনপদে এটি অন্যতম প্রতিক্ষিত অনুষ্ঠান।

আরও দেখুন
ডিডি কিষাণ

তথ্যসূত্র

বাংলাদেশী টেলিভিশন ধারাবাহিক
চ্যানেল আইয়ের মৌলিক অনুষ্ঠান
বাংলাদেশে টেলিভিশন
বাংলাদেশী টেলিভিশন অনুষ্ঠান
ট্রাকোমা

ট্রাকোমা, গ্রানুলার কনজাংকটিভাইটিস, ইজিপসিয়ান ওপথামিয়া, এবং ব্লাইন্ডিং ট্রাকোমা হিসাবেও পরিচিত, যা ব্যাকটেরিয়া ক্লেমেডিয়া ট্রাকোমেটিস দ্বারা সৃষ্ট একটি সংক্রামক রোগ। এর সংক্রমণে নেত্রপল্লবের ভিতরের পৃষ্ঠ অমসৃণ হয়। এই অমসৃণতা চোখে ব্যথা, চোখের বর্হিপৃষ্ঠে অথবা কর্ণিয়ায় ভাঙ্গন সৃষ্টি করতে পারে এবং অন্ধত্বের কারণ হতে পারে।

কারণ
যে ব্যাকটেরিয়ার কারণে এই রোগ সৃষ্টি হয় তা আক্রান্ত ব্যক্তির চোখ অথবা নাক হতে প্রত্যক্ষ অথবা পরোক্ষ সংস্পর্শে ছড়াতে পারে। পরোক্ষ সংস্পর্শের মধ্যে আছে পোশাক অথবা মাছি যা আক্রান্ত ব্যক্তির চোখ অথবা নাকের সংস্পর্শে আসে। নেত্রপল্লবে গুরুতর ক্ষত তৈরি হয়ে চোখের পাঁপড়ি চোখে ঘষা লাগতে শুরু করার পূর্বে অনেক সংক্রমণ ছড়িয়ে পড়তে সাধারণত বেশ কয়েক বছর সময় লাগতে পারে। শিশুরা সাধারণ বয়স্কদের চেয়ে বেশি এই রোগ ছড়ায়। নিম্নমানের পয়নিষ্কাশন, জনাকীর্ণ আবাস্থল, অপর্যাপ্ত বিশুদ্ধ পানি এবং শৌচাগারও এই রোগ ছড়ায়।

প্রতিরোধ এবং চিকিৎসা
বিশুদ্ধ পানির প্রাপ্যতা বৃদ্ধি এবং অ্যান্টিবায়োটিক দ্বারা চিকিৎসা করে আক্রান্ত মানুষের সংখ্যা কমিয়ে এই রোগ প্রতিরোধ করা যায়। এর মধ্যে আছে, একসাথে সকলকে, যে সকল গ্রুপের মধ্যে এই রোগের সম্ভাবনা বেশি তাদের চিকিৎসা করে। কেবল ধৌতকরণ এই রোগ প্রতিরোধে যথেষ্ট নয় কিন্তু অন্যান্য পদক্ষেপের সাথে কার্যকরী হতে পারে। চিকিৎসা পদ্ধতিগুলোর মধ্যে আছে মুখে সেবনযোগ্য অ্যাজিথ্রোমাইসিন অথবা ত্বকে ব্যবহার্য টেট্রাসাইক্লিন। মুখে কেবল একবার সেবনের সুবিধা থাকায় অ্যাজিথ্রোমাইসিন অধিকতর পছন্দনীয়। নেত্রপল্লবে ক্ষত তৈরি হবার পর চোখের পাতার অবস্থান ঠিক করতে এবং অন্ধত্ব রোধে অস্ত্রোপচারের প্রয়োজন হতে পারে।

মহামারি সংক্রান্ত বিদ্যা
বিশ্বজুড়ে, প্রায় ৮০ মিলিয়ন মানুষের সক্রিয় সংক্রমণ আছে। অনেক এলাকায় ৬০-৯০% শিশুদের মধ্যে এই রোগের সংক্রমণ থাকতে পারে এবং পুরুষদের চেয়ে মহিলাদের এই রোগের সংক্রমণ বেশি কারণ তারা শিশুদের সংস্পর্শে বেশি আসে। এই রোগ ২.২ মিলিয়ন মানুষের কম দৃষ্টিশক্তির কারণ যাদের ১.২ মিলিয়ন সম্পূর্ণ অন্ধ হয়ে যায়। এই রোগটি সাধারণত আফ্রিকার ৫৩টি দেশ, এশিয়া এবং মধ্য এবং দক্ষিণ আমেরিকায় ২৩০ মিলিয়ন মানুষকে ঝুঁকিতে রাখে। এটি বছরে ৮ বিলিয়ন মার্কিন ডলারের ক্ষতি সাধন করে। এটি অবহেলিত গ্রীষ্মমণ্ডলীয় রোগ নামে পরিচিত গোত্রের অন্তর্ভুক্ত।

তথ্যসূত্র

অন্ধত্ব
অবহেলিত গ্রীষ্মমণ্ডলীয় রোগ
গ্রীষ্মমণ্ডলীয় রোগ
রহনপুর

রহনপুর প্রাচীন পুন্ড্রবর্ধণ রাজ্যের জনপদে অবস্থিত এবং বর্তমানে চাঁপাইনবাবগঞ্জ জেলার গোমস্তাপুর উপজেলায় অবস্থিত বিখ্যাত বাণিজ্য কেন্দ্র। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন। ১৯৪৭ সালে দেশ বিভাগের পূর্বে এটি তৎকালীন বৃহত্তর মালদহ জেলার অর্ন্তভূক্ত ছিল।পুনর্ভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকাণ্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।

ইতিহাস

প্রাচীন নিদর্শনাদি ও প্রত্নসম্পদ
 নওদা বুরুজ
 রহনপুর অষ্টভূজি ইমারত
 এক গম্বুজ বিশিষ্ট পর্যবেক্ষণ কেন্দ্র
 রহনপুর শহীদ মুক্তিযোদ্ধাদের গণকবর

মুক্তিযুদ্ধ

১৯৭১ সালে মহান মুক্তিযুদ্ধ চলাকালীন রহনপুর ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। লেফটেন্যান্ট রফিকের নেতৃত্বে অত্র এলাকার মুক্তিযোদ্ধারা যুদ্ধ করেন এবং ১১ ডিসেম্বর ১৯৭১ সালে ৩০ থেকে ৩৫ জন এর ‍মুক্তিযোদ্ধা দল লেফটেন্যান্ট রফিকের নেতৃত্বে পাক সেনাদের কে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।

প্রশাসন

পৌরসভা প্রতিষ্ঠা
১৯৯৫ ইং সালের ১ জানুয়ারি রহনপুর পৌরসভা প্রতিষ্ঠিত হয়। গোমস্তাপুর ও রহনপুর ইউনিয়ন এর  কিছু অংশ নিয়ে রহনপুর পৌরসভা গঠিত হয় এবং বাকি অংশ গোমস্তাপুর ও রহনপুর ইউনিয়ন পরিষদ এর অধিনে থেকে যায়। রহনপুর ইউনিয়নের মোট আয়তন ৩৩.৬৭ (বর্গ কিঃ মিঃ)। লোকসংখ্যা – ২৪,৬৩৮ জন (২০১১ সালের আদম শুমারি অনুযায়ী) এর মধ্যে পুরুষ ১২,০১৮ জন এবং মহিলা ১২,৬২০ জন। রহনপুর ইউনিয়ন এর শিক্ষার হার ৬৫%।

মোট চারটি মৌজা রহনপুর, প্রসাদপুর, হুজরাপুর, খয়রাবাদ নিয়ে গঠিত রহনপুর পৌরসভা ১৯৯৫ইং সালের পূর্বে রহনপুর ও গোমস্তাপুর ইউনিয়নের অর্ন্তভূক্ত ছিল। বর্তমানে রহনপুর পৌরসভা “ক” শ্রেণীর।

তথ্যসূত্র

প্রাচীন বাংলার জনপদ
চাঁপাইনবাবগঞ্জ জেলা
রহনপুর
চাঁপাইনবাবগঞ্জ জেলার জনবহুল স্থান
রাজশাহী বিভাগের জনবহুল স্থান